b'\n_START_ARTICLE_\nProv\xc3\xadncia d\'Antalya\n_START_SECTION_\nEtimologia\n_START_PARAGRAPH_\nLa ciutat i, conseg\xc3\xbcentment, la prov\xc3\xadncia, van rebre aquest nom per causa d\'\xc3\x80tal II de P\xc3\xa8rgam, rei de P\xc3\xa8rgam, que va fundar la ciutat al segle\xc2\xa0ii\xc2\xa0aC.\n_START_SECTION_\nAntiguitat\n_START_PARAGRAPH_\nAntalya ha estat poblada des de temps prehist\xc3\xb2rics. S\'han descobert, a les coves de Karain, 30\xc2\xa0km al nord de la ciutat, evid\xc3\xa8ncies d\'assentaments humans que es remunten als primers temps del Paleol\xc3\xadtic (entre 150,000-200,000 anys aC). Uns altres descobriments, que es remunten al Mesol\xc3\xadtic (Coves Beldibi), Neol\xc3\xadtic (Badema\xc4\x9fac\xc4\xb1 H\xc3\xb6y\xc3\xbc\xc4\x9f\xc3\xbc) i m\xc3\xa9s recents, ens mostren que l\'\xc3\xa0rea ha estat poblada per diverses civilitzacions al llarg de la hist\xc3\xb2ria._NEWLINE_Hi ha llargs per\xc3\xadodes envoltats de misteri fins que no trobem registres del per\xc3\xadode hitita que es refereixen a l\'\xc3\xa0rea com a part del "Terres de Lukka" (nom del qual deriva "L\xc3\xadcia") i documenten la interacci\xc3\xb3 viva que continua entre les prov\xc3\xadncies durant el segon mil\xc2\xb7lenni aC. Com els seus descendents, el licis eren coneguts pels seus coneixements de navegaci\xc3\xb3 (i especialment per la seva pirateria) i demostraven un ardent esperit independent. Ni els hittites, ni el Regne d\'Arzawa a la costa oest, podrien mantenir-se en pau durant massa temps. Les llegendes de l\'Antiga Gr\xc3\xa8cia ens diuen que aquestes comunitats creixien en ciutats independents, l\'\xc3\xa0rea globalment acabaria sent coneguda amb el nom de Pamf\xc3\xadlia. S\'establ\xc3\xad una federaci\xc3\xb3 d\'aquestes ciutats. Hi ha tamb\xc3\xa9 relats de la migraci\xc3\xb3 del Clan d\'Akha a l\'\xc3\xa0rea despr\xc3\xa9s del Guerra de Troia i finalment els assentaments grecs van ser constru\xc3\xafts al llarg de la costa i cap a l\'interior._NEWLINE_En el per\xc3\xadode hel\xc2\xb7len\xc3\xadstic, les parts occidentals de prov\xc3\xadncia Antalya eren dins L\xc3\xadcia, l\'est era a Pamf\xc3\xadlia, i en els extrems a l\'est, a l\'antiga Cil\xc3\xadcia, mentre Pis\xc3\xaddia era al nord._NEWLINE_Abans que la conquesta romana L\xc3\xadcia fou un regne amb la primera constituci\xc3\xb3 democr\xc3\xa0tica del m\xc3\xb3n, que m\xc3\xa9s tard en part inspir\xc3\xa0 la Constituci\xc3\xb3 dels Estats Units._NEWLINE_Antalya formava part del Regne de L\xc3\xaddia des del segle\xc2\xa0vii\xc2\xa0aC, fins que L\xc3\xaddia fou derrotada pels perses durant la batalla de Sardis el 546 aC. El comandant macedoni Alexandre el Gran acab\xc3\xa0 amb el mandat persa, i al voltant del 334 aC conqueria les ciutats de l\'\xc3\xa0rea, una per una, excepte Termessos i Sillyon que aconseguiren repel\xc2\xb7lir els seus ex\xc3\xa8rcits en 333 aC. Despr\xc3\xa9s de la mort d\'Alexandre el 323 aC, va esclatar una llarga entre els seus generals que dur\xc3\xa0 fins al 188 aC._NEWLINE_El regnat del regne de P\xc3\xa8rgam comen\xc3\xa7\xc3\xa0 amb la derrota de l\'ex\xc3\xa8rcit de l\'Imperi Sel\xc3\xa8ucida a Apamea. Poc despr\xc3\xa9s d\'aix\xc3\xb2, es fundava la ciutat d\'Antalya. Quan Attalos III, l\'\xc3\xbaltim rei de P\xc3\xa8rgam, mor\xc3\xad en 133 aC, deix\xc3\xa0 el seu regne en her\xc3\xa8ncia als romans. En aquella \xc3\xa8poca, l\'\xc3\xa0rea estava dominada per pirates, que tenien les seves bases en petites ciutats al llarg de la costa.\n_START_SECTION_\nEls bizantins\n_START_PARAGRAPH_\nDurant l\'Imperi Rom\xc3\xa0 d\'Orient, en els segles\xc2\xa0V i VI, la ciutat d\'Antalya va cr\xc3\xa9ixer m\xc3\xa9s enll\xc3\xa0 del l\xc3\xadmit de les seves muralles._NEWLINE_Des del segle VII els \xc3\xa0rabs musulmans comen\xc3\xa7aren a ser dominants a la regi\xc3\xb3 i Antalya va prendre part, m\xc3\xa9s endavant, en les Croades cristianes contra l\'Islam. L\'ex\xc3\xa8rcit de Llu\xc3\xads VII de Fran\xc3\xa7a naveg\xc3\xa0 d\'Antalya cap a S\xc3\xadria el 1148, i la flota de Ricard d\'Anglaterra es reun\xc3\xad aqu\xc3\xad abans de la conquesta de Xipre. A les darreries del segle XI i principis del segle XII, bona part de l\'\xc3\xa0rea de la moderna prov\xc3\xadncia caigu\xc3\xa9 en mans dels turcs especialment el danishmendites. Des de 1120 fins al mar\xc3\xa7 de 1207, Antalya estigu\xc3\xa9 altre cop sota la sobirania dels bizantins.\n_START_SECTION_\nEls turcs selj\xc3\xbacides\n_START_PARAGRAPH_\nL\'\xc3\xa0rea va ser conquerida pels selj\xc3\xbacides i recuperada pels bizantins una vegada i una altra des del 1076 en endavant, donat que els selj\xc3\xbacides s\'esfor\xc3\xa7aven a establir una base de comer\xc3\xa7 a la Mediterr\xc3\xa0nia. Hi ha haver una \xc3\xa8poca en qu\xc3\xa8 Kilidj Arslan I va tenir un palau aqu\xc3\xad. El 1220, el domini bizant\xc3\xad acab\xc3\xa0 per \xc3\xbaltim cop, i la ciutat es divid\xc3\xad r\xc3\xa0pidament en seccions cristianes i musulmanes; les comunitats de comerciants cristianes inclo\xc3\xafen venecians i genovesos. Alanya tamb\xc3\xa9 creixia i creixia durant el per\xc3\xadode selj\xc3\xbacida.\n_START_SECTION_\nL\'Imperi Otom\xc3\xa0 i \xc3\xa8poques posteriors\n_START_PARAGRAPH_\nL\'\xc3\xa0rea pass\xc3\xa0 a trav\xc3\xa9s de moltes mans, abans de la seva ocupaci\xc3\xb3 final per part de l\'Imperi Otom\xc3\xa0, sota Murat II, el 1432. Antalya tamb\xc3\xa9 estigu\xc3\xa9 ocupada pel Regne de Xipre entre 1361-1373. El domini otom\xc3\xa0 de la costa persist\xc3\xad fins al final del Primera Guerra Mundial, quan Antalya estigu\xc3\xa9 ocupada breument per tropes italianes abans de passar a formar part de Turquia el 1921._NEWLINE_Hi ha molts jaciments arqueol\xc3\xb2gics a la prov\xc3\xadncia, incloent-hi tres Parcs Nacionals i tres \xc3\x80rees d\'Especial Protecci\xc3\xb3.\n_START_SECTION_\nGeografia\n_START_PARAGRAPH_\nLa prov\xc3\xadncia d\'Antalya est\xc3\xa0 situada al sud-oest d\'Anatolia, entre les longituds 29\xc2\xb020\'-32\xc2\xb0\xc2\xa035\xe2\x80\xb2\xc2\xa0est i latituds 36\xc2\xb0 07\xe2\x80\xb2-37\xc2\xb0\xc2\xa029\xe2\x80\xb2\xc2\xa0nord. La frontera del sud de la prov\xc3\xadncia \xc3\xa9s la Mar Mediterr\xc3\xa0nia mentre les Muntanyes del Taure dibuixen la frontera terrestre. El terreny de la prov\xc3\xadncia \xc3\xa9s un 77,8% muntany\xc3\xb3s, un 10,2% pla i un 12% desigual. Molts dels cims de les muntanyes de Taure oscil\xc2\xb7len entre els 500 i els 3000 metres. La Pen\xc3\xadnsula de Teke (correspon a l\'antiga L\xc3\xadcia) a l\'oest inclou planells amplis i conques. El clima, agricultura, demografia i els patrons de poblament difereixen en gran manera entre les \xc3\xa0rees de muntanya d\'interior i la plana costanera.\n_START_SECTION_\nDemografia\n_START_PARAGRAPH_\nLa poblaci\xc3\xb3 de prov\xc3\xadncia Antalya \xc3\xa9s 1.789.295. habitants Antalya \xc3\xa9s la cinquena prov\xc3\xadncia de Turquia en nombre de poblaci\xc3\xb3 resident estrangera, amb un total de 6.343 persones.\n_START_SECTION_\nLlocs d\'inter\xc3\xa8s\n_START_PARAGRAPH_\nEl punt m\xc3\xa9s alt de les muntanyes de Taurus \xc3\xa9s Akda\xc4\x9f, a una altitud de 3025 metres. Situat al nord-oest del centre de la ciutat i a una dist\xc3\xa0ncia de 50\xc2\xa0km, es troba l\'estaci\xc3\xb3 d\'esqu\xc3\xad de Sakl\xc4\xb1kent i el centre recreatiu de Beyda\xc4\x9flar\xc4\xb1. Aqu\xc3\xad un pot esquiar i llavors baixar-se a la costa i al mar durant els mesos de gener-abril._NEWLINE_Situat al Tur\xc3\xb3 de Bak\xc4\xb1rl\xc4\xb1, darrere Saklkent, es troba l\'Observatori Espacial Nacional d\'Antalya. Des d\'all\xc3\xa0 es poden contemplar pluges de meteors i estrelles fugaces certs dies de l\'any._NEWLINE_Als rius es pot practicar el r\xc3\xa0fting i esports de pirag\xc3\xbcisme i s\'organitzen safaris en jeep a les Muntanyes del Taure, a m\xc3\xa9s d\'excursions de cacera i de senderisme. Alternativament, es pot fer escalada, turisme ornitol\xc3\xb2gic, safari fotogr\xc3\xa0fic, turisme de muntanya, turisme de pesca i turisme de salut als centres de talassoter\xc3\xa0pia de Geyikbay\xc4\xb1r\xc4\xb1._NEWLINE_Les activitats de turisme religi\xc3\xb3s s\'organitzen i es viuen a Myra i Patara on Nicolau de Mira va n\xc3\xa9ixer i va viure. Les flames eternes de Quimera, que foren la inspiraci\xc3\xb3 del Mite de Quimera es troben tamb\xc3\xa9 a Antalya._NEWLINE_En l\'\xc3\xa0rea de Belek, 30\xc2\xa0km a l\'est d\'Antalya, hi ha un gran potencial per al turisme de golf amb la gratificaci\xc3\xb3 del turisme cultural, hist\xc3\xb2ric i natural de la regi\xc3\xb3. Hi ha cinc instal\xc2\xb7lacions de golf que ja operen a Belek._NEWLINE_El submarinisme se centra en la costa, principalment a Kemer, \xc3\x87amyuva, Olimp, Adrasan, Ka\xc5\x9f, Kalkan, \xc3\x9c\xc3\xa7a\xc4\x9f\xc4\xb1z, Kekova, Side i Alanya._NEWLINE_A m\xc3\xa9s a m\xc3\xa9s, s\'organitzen excursions de iots des del port d\'Antalya a Cataractes de D\xc3\xbcden-Karpuzkald\xc4\xb1ran i Kemer, des de Side fins a Alanya, des de Demre-\xc3\x87ayazi a Kekova, des de Ka\xc5\x9f a Kekova, des de Kemer fins a \xc3\x87\xc4\xb1ral\xc4\xb1-Olimp-Adrasan i Cap Gelidonya. Hi ha tamb\xc3\xa9 excursions en vaixell pel rierol de Manavgat i excursions en canoes pel rierol de Xanthos. A m\xc3\xa9s a m\xc3\xa9s, el Creuer Blau, que cobreix la costa anat\xc3\xb2lia sud-oest, acaba a Antalya. Hi ha viatges en ferry des d\'Alanya a Xipre i des d\'Antalya a It\xc3\xa0lia. Antalya avui \xc3\xa9s un centre de turisme mundial amb les seves instal\xc2\xb7lacions d\'allotjament tur\xc3\xadstic \xc3\xbaniques, belleses naturals i hist\xc3\xb2riques.'